આર્મી જવાન કંચન સિંહ બાદ બુલંદશહેરમાં આઇએસઆઇ એજન્ટ જાહિદની શુક્રવારે રાત્રે ધરપકડ કરાઇ છે. પ્રાપ્ત માહિતી મુજબ તેની પાસેથી આર્મી કેન્ટનો એક નક્શો અને કેટલાક ગોપનીય દસ્તાવેજ મળી આવ્યા છે. આ બાબતની જાણકારી પ્રાપ્ત થતા જ અનેક સુરક્ષા એજન્સીઓ બુલંદશહેરમાં પહોંચી છે. મોડી રાત સુધી જાસૂસ સાથે સઘન પૂછપરછ કરાઇ હતી. સૂત્રોના જણાવ્યા મુજબ, મેરઠ કેન્ટ સિવાય રુડકી છાવણી સહિત અનેક છાવણીઓની ગોપનીય માહિતી જાહિદની પાસે છે.